قوزیی قیبریس تورک جمهوریتی جمهور باشقانلیغی امریکانین تورکیه-‌یه قارشی تطبیق ائتدیگی تحریم لره رئاکسیا وئردی.
جمهور باشقانلیغی‌نین آچیقلاماسیندا "تورکیه جمهوریتی‌نین اس-400 هاوا هوجومون‌دان مودافیعه سیستمی آلماسینی عامل کیمی گؤستره‌رک امریکانین 14 دسامبر 2020-جی ایل تاریخینده قبول ائتدیگی اساس‌سیز تحریم لرینی تأسفله قارشیلاییر و قیناییر" ایفاده‌سی یئر آلیب.
آچیقلامادا دئییلیب: "ناتو-نون ان اهمیت‌لی عضو‌لریندن بیری اولان تورکیه-‌یه قارشی وئریلن قرار اتفاق موناسیبت‌لرینه اویغون دئییل. امریکانین 1974-جو ایلده قیبریس‌لی تورک‌لری کوتلوی قتلدن خلاص ائدن قیبریس‌داکی تورک باریش  حرکاتینی عامل کیمی گؤستره‌رک آلدیغی حاق‌سیز تحریم قراری هله ده یادداش‌لاردا‌دیر. امریکانین قیبریس روم ایداره‌سینه تطبیق ائتدیگی سلاح ساتیش تحریمینی لغو ائده‌رک روم طرفی‌نین سیلاحلانماسینا سبب اولا بیله‌جک تالع‌سیز باشقا قرار وئرمه‌سی ده خاطیرلانا‌جاق‌دیر".
آچیقلامادا تورکیه-‌نین اگمن بیر اؤلکه اولا‌راق اؤز مودافیعه‌سینی گوجلندیرمه قراری امریکانین بو قرارا حؤرمت ائتمه سینین واجیب‌لیگی وورغولانیب.
تورکیه علیهینه قبول ائدیلن بو جور قرارلارین تورکیه-‌ده‌نین میللی تهلوکه‌سیزلیگی اوچون لازیمی تدبیرلرین آلینماسینا دایر قطعیتینه تأثیر ائتمه‌یه‌جگی بیلدیریلیب.
